Jascha Heifetz

Jascha Heifetz (Vilnius,  - Los Angeles, ) estatubatuar biolin-jotzailea izan zen, lituaniarra jatorriz. Lehen kontzertua eman zuenetik haren jotzeko moldea eredu izan zen gainerako biolin-jotzaileentzat. Biolinerako idatzitako pieza nagusi ia guztiak grabatu zituen, eta arrakasta handiko moldaketak egin zituen. Gaur egungo musikagileen hainbat lan berak jo zituen lehenengoz. Ume-umetatik hasi zen biolina jotzen. Besteak beste, Leopold Auer irakasle ospetsuarekin ikasi zuen, San Petersburgon, Errusian. Hamahiru urte zituela egin zuen debuta, Berlinen, eta haren ospea mundu osora zabaldu zen. Errusiako Iraultzan Estatu Batuetara joan zen, eta hango herritartasuna hartu zuen 1925ean.

 Erreferentziak 

Kategoria:Ameriketako Estatu Batuetako biolin-jotzaileak
Kategoria:Estatubatuar juduak
Kategoria:Lituaniar estatubatuarrak
Kategoria:Lituaniako juduak
Kategoria:San Petersburgoko Musika Kontserbatorioko ikasleak